En 41-årig norsk kvinde gjorde sig til røver, da hun søndag bed og kradsede personalet i SuperBrugsen i Hirtshals.

En norsk kvinde blev taget i at stjæle en taske fra SuperBrugsen i Hirtshals omkring middagstid søndag. I stedet for at opgive sit foretagende, gik den 41-årige kvinde amok. Hun bed og kradsede personalet for at slippe fri og dermed blev et simpelt butikstyveri pludselig til røveri, oplyser vicepolitikommissær Jens Erik Poulsen. I stedet for en bødestraf risikere den norske kvinde nu fængselsstraf, når hun bliver fremstillet i grundlovsforhør mandag formiddag.